580 Transactions . — Miscellaneous. 



tenei waitua — nui noa atu te tangata i rupeke Id te mate — e 

 pukai mai na nga angaanga i runga i te whenua. Eugari ka 

 nolioia tonutia taua motu hei kainga mo ratou, taka noa mai 

 ki te takiwa i haere mai ai a Te Eauparaha. I taua takiwa i 

 tae ki te ono rau, ki te whitu rau ranei, nga tangata o taua 

 motu, engari, e noho wehewehe ana, kei Porotawhao etahi, 

 kei Horowhenua etahi, kei Waikawa etahi, kei te Waitaua 

 etahi ; engari ko nga mea e noho tuturu ana i Papaitonga e 

 wha rau pea. Engari kia ata whakamaramatia e au ki a koe. 

 Ko tenei iwi ko Muaupoko, i timata mai tona noho i Mana- 

 watu, i Karekare, neke mai Totara, neke mai Porotawhao, 

 neke mai Horowhenua, Waiwiri, Ohau, Waikawa, Waitohu, 

 Otaki, Katihiku, Waimea, tae noa ki Waikanae, puta noa ki 

 Porirua — e nohc wehewehe ana, i tena kainga i tena kainga. 

 Te haerenga mai o Te Eauparaha ka tika mai ma Taranaki te 

 heke — kahore i patua e Ngatiawa raua ko Ngatiruanui, i 

 tukuna paitia kia haere mai a Te Eauparaha. Haeremai, ka 

 tae mai ki Wanganui, ka tae mai ki a Turoa, ka hiahiatia e 

 Turoa kia whawhaitia ; na, kahore i kaha a Turoa, ko te take 

 ko te tukunga paitanga mai e nga iwi nunui o Taranaki. Ka 

 tahi ka tukuna kia haere mai i Wanganui. Haeremai, Horo- 

 whenua nei ; ka noho, ka haere ano ki te whakataki haere i 

 te whenua, a, tae rawa atu ki Waikanae. Haere tonu, Porirua 

 ra ano, Poneke ra ano. Ka hoki mai i reira ka noho ki 

 Kapiti. I haere nui mai ratou, e wha rau topu, ko etahi 

 hoki o taua iwi i noho atu i raro (i Waikato). Te take i noho 

 ai a Te Eauparaha ki Kapiti, hei kainga tuturu mo ratou ko 

 tona iwi, he mohiotauga nana e kore nga iwi e tae atu ki 

 reira ki te patu i a ratou, he takiwa moana hoki. Tetahi, he 

 marama no taua wahi ki te titiro ki nga waka e hoe ana i te 

 moana. 



" Na, ka puta te whakaaro i a Turoa raua ko Paetahi, ka 

 kakaitia ki nga rangatira o Muaupoko kia tikina atu kia patua 

 a Te Eauparaha. Ka tahi ka haere nga tutu taua a Muaupoko 

 ki Wairarapa — ki a Ngatikahunguna, ki a Ngatiapa, ki a Eangi- 

 tane. Ka haere tahi mai hoki a Wanganui. Ka maranga te 

 ope o aua iwi, kotahi mano topu, ka tahi ka eke ki runga ki 

 nga waka ka hoe atu ki Kapiti. He ahiahi po tenei. Na, ka 

 kite mai a Ngatitoa i Kapiti, ka mea ratou he rakau tere noa 

 iho i te moana, kua pouri hoki. Ka u nga waka ki uta ki Kapiti, 

 ka noho te ope na i te taliataha o te one, i runga hoki i nga 

 waka etahi e noho ana, kia tae ano ki te weherua. Na ka 

 tautohetohe nga rangatira, ko etahi o ratou e mea ana kia eke 

 mai te whetu o te ata ka whakaekea ai, ko etahi e mea ana kia 

 ■whakaekea hohorotia i te po. Ka tahi ka haere te taua ka 

 piki i te pari, ka tae pea ki te rima rau tangata. Kua eke 

 ki runga, ka tahi ka puta mai tetahi wahine i roto i te whare, 

 ka puta ki waho. Na, kua rongo ia ki taua ope e haere puku 



